Document ID: /roh_data/filtered/fineweb-2-filterrobots_roh.jsonl.gz/52610

En il gieu ston ils scolars salvar ina citad fictiva da nauschs roboters ch’engolan daners. Ils scolars èn eroxs che cumbattan ils nauschs roboters, e quai plascha ad els. Il gieu saja divertents e tuttina emprendian els insatge.
Access a lur mund
Il scolast Walter Caprez è persvadì dal gieu e dal med d’instrucziun. Ils scolars sajan fieu e flama, perquai ch’il gieu da computers saja lur mund. Cun giugar tematiseschia el dentant era las expensas dals scolars. Daco han els cumprà insatge? Tge custs èn sa resultads?
Sin via vers l’independenza
Enfin uss èn ils scolars anc protegids dals geniturs, era finanzialmain. Dentant è la finamira ch’els daventian in di maiorens, independents ed autonoms. Cun sa schluitar en la rolla d’in erox che cumbatta era cun problems finanzials duessan ils scolars emprender d’ir enturn cun daners.